CELEX: 62022TN0108
Language: da
Date: 2022-03-01 00:00:00
Title: Sag T-108/22: Sag anlagt den 1. marts 2022 — Sopra Steria Benelux og Unisys Belgium mod Kommissionen

10.5.2022   
            
            
               DA
            
            
               Den Europæiske Unions Tidende
            
            
               C 191/30
            
         
      Sag anlagt den 1. marts 2022 — Sopra Steria Benelux og Unisys Belgium mod Kommissionen
      (Sag T-108/22)
      (2022/C 191/39)
      Processprog: fransk
      
         Parter
      
      
         Sagsøgere: Sopra Steria Benelux (Ixelles, Belgien) og Unisys Belgium (Mechelen, Belgien) (ved advokaterne L. Masson og G. Tilman)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Annullation af afgørelsen truffet af Europa-Kommissionen i forbindelse med et offentligt udbud offentliggjort under referencen TAXUD/2019/OP/0006 og benævnt »CCN-Evolution: Specification, development, maintenance and 3rd level support of TAXUD IT platforms — Lot A: Evolution services for the CCN/CSI Platform«, der blev meddelt den 20. december 2021, og hvorved Kommissionen bekræfter sin afvisning af tilbuddet fra det af sagsøgerne oprettede konsortium og tildelingen af kontrakten til et konkurrerende konsortium.
               
            
                  —
               
               
                  Kommissionen tilpligtes at betale samtlige sagsomkostninger.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne fremsat to anbringender.
      
                  1.
               
               
                  Første anbringende om, at afgørelsen af 20. december 2021 er ugyldig. Sagsøgerne har i denne forbindelse gjort gældende, at den anfægtede afgørelse skal anses for at være en afgørelse, der blot bekræfter en tidligere afgørelse, som tidligere var blevet annulleret af Retten.
               
            
                  2.
               
               
                  Andet anbringende om et åbenbart urigtigt skøn, tilsidesættelse af udbudsbetingelserne, tilsidesættelse af princippet om god forvaltning, herunder bl.a. princippet patere legem quam ipse fecisti, og pligten til at være omhyggelig. Kommissionen har efter sagsøgernes opfattelse tilsidesat sine egne udbudsbetingelser ved at begrunde den omstændighed, at tilslagsmodtagerens pris var normal, med en underentreprise på 60 % af de ydelser, der leveres i Rumænien og Grækenland. Kommissionen tog heller ikke hensyn til, at tilslagsmodtageren havde påbegyndt gennemførelsen af kontrakten, hvilket er i strid med begrundelsen i den bekræftende afgørelse.